ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
સળંગ છઠ્ઠા દિવસે દેશમાં દૈનિક ધોરણે નવા નોંધાયેલા કેસ કરતાં સાજા થનારા દર્દીઓનો આંકડો વધારે
સતત ત્રીજા દિવસે દૈનિક ધોરણે નવા નોંધાયેલા કેસની સંખ્યા 3 લાખ કરતાં ઓછી રહી
છેલ્લા 24 કલાકમાં અત્યાર સુધીમાં સર્વાધિક 20 લાખ પરીક્ષણો સાથે વિશ્વ વિક્રમ સ્થાપિત થયો
દૈનિક પોઝિટીવિટી દર ઘટીને 13.31% થયો
આજદિન સુધીમાં 18 થી 44 વર્ષના વયજૂથમાં 64 લાખ કરતાં વધારે લાભાર્થીને રસી આપવામાં આવી
ભારતમાં સળંગ છઠ્ઠા દિવસે દૈનિક ધોરણે નવા નોંધાયેલા પોઝિટીવ કેસોની સરખામણીએ નવા સાજા થયેલા દર્દીઓનો આંકડો વધારે નોંધાયો છે. છેલ્લા 24 કલાકમાં 3,89,851 દર્દીઓ સાજા થયા છે.
ભારતમાં કુલ સાજા થનારાનો આંકડો વધીને આજે 2,19,86,363 સુધી પહોંચી ગયો છે. રાષ્ટ્રીય સરેરાશ સાજા થવાનો દર વધીને 86.23% સુધી પહોંચી ગયો છે.
નવા સાજા થયેલા કુલ દર્દીઓમાંથી 74.94% દર્દીઓ દસ રાજ્યોમાંથી હોવાનું નોંધાયું છે.
ભારતમાં સતત સકારાત્મક વલણ જળવાઇ રહ્યું હોવાથી, સતત ત્રીજા દિવસે નવા નોંધાયેલા કેસોનો આંકડો 3 લાખ કરતાં ઓછો રહ્યો છે.
છેલ્લા 24 કલાકમાં દેશમાં નવા 2,67,334 દર્દીઓ પોઝિટીવ હોવાનું નોંધાયું છે.
છેલ્લા 24 કલાકમાં નોંધાયેલા નવા કેસોમાંથી 74.46% દર્દીઓ દસ રાજ્યોમાંથી છે. એક દિવસમાં વધુ 33,059 નવા કેસ સાથે તમિલનાડુમાં દેશના સર્વાધિક દૈનિક કેસ નોંધાયા છે. ત્યારપછીના ક્રમે, 31,337 નવા કેસ સાથે કેરળ છે.
બીજી તરફ વાત કરીએ તો, ભારતમાં કુલ સક્રિય કેસોનું ભારણ ઘટીને આજે 32,26,719 થયું છે.
છેલ્લા 24 કલાકમાં 1,27,046 દર્દીનો ચોખ્ખો ઘટાડો નોંધાયો છે.
દેશમાં નોંધાયેલા કુલ પોઝિટીવ કેસોમાંથી સક્રિય કેસોની ટકાવારી હવે 12.66% રહી છે.
ભારતમાં કુલ સક્રિય કેસોમાંથી 69.02% દર્દીઓ 8 રાજ્યોમાં છે.
નીચે આપેલો આલેખ છેલ્લા એક મહિનામાં દેશમાં સક્રિય કેસોની સંખ્યામાં થયેલો ફેરફાર દર્શાવે છે.
દેશમાં છેલ્લા 24 કલાકમાં 20 લાખ કરતાં વધારે પરીક્ષણો કરવામાં આવ્યા છે , જ્યારે દૈનિક પોઝિટીવિટી દર ઘટીને 13.31% થયો છે.
છેલ્લા 24 કલાકમાં દેશમાં 20.08 લાખ પરીક્ષણો કરવામાં આવ્યા છે જે એક વિશ્વ વિક્રમ છે.
દેશમાં આજદિન સુખીમાં કરવામાં આવેલા કુલ પરીક્ષણોનો આંકડો 32 કરોડ કરતાં વધારે થઇ ગયો છે.
નીચે આપેલો આલેખ ભારતમા હાથ ધરવામાં આવેલા પરીક્ષણોની સંખ્યામાં સતત થઇ રહેલી વૃદ્ધિનો ચિતાર આપે છે. એકંદરે પોઝિટીવિટી દર 7.96% છે.
દેશવ્યાપી કોવિડ રસીકરણ અભિયાનના તબક્કા-3 અંતર્ગત દેશમાં આજદિન સુધીમાં આપવામાં આવેલા કોવિડ-19 વિરોધી રસીના કુલ ડોઝનો આંકડો આજે 18.58 કરોડ કરતાં વધારે નોંધાયો છે.
આજે સવારે 7 વાગે પ્રાપ્ત થયેલા હંગામી અહેવાલ અનુસાર દેશભરમાં આજદિન સુધીમાં સંયુક્ત રીતે કુલ 27,10,934 સત્રોનું આયોજન કરીને રસીના કુલ 18,58,09,302 ડોઝ આપવામાં આવ્યા છે. આમાંથી 96,73,684 HCWs એ પ્રથમ ડોઝ અને 66,59,125 HCWs એ બીજો ડોઝ લીધો છે. આ ઉપરાંત, 1,45,69,669 FLWs એ પ્રથમ ડોઝ અને 82,36,515 FLWs એ બીજો ડોઝ લીધો છે. 18થી 45 વર્ષના વયજૂથના 64,77,443 લાભાર્થીએ પ્રથમ ડોઝ લીધો છે, 45 થી 60 વર્ષ સુધીના વયજૂથમાં 5,80,46,339 લાભાર્થીએ પ્રથમ ડોઝ અને 93,51,036 લાભાર્થીએ બીજો ડોઝ લીધો છે અને 60 વર્ષથી વધુ ઉંમરના 5,48,16,767 લાભાર્થીએ પ્રથમ ડોઝ જ્યારે 1,79,78,724 લાભાર્થીએ બીજો ડોઝ લીધો છે.
|
|
HCWs
|
|
પ્રથમ ડોઝ
|
|
96,73,684
|
|
બીજો ડોઝ
|
|
66,59,125
|
|
FLWs
|
|
પ્રથમ ડોઝ
|
|
1,45,69,669
|
|
બીજો ડોઝ
|
|
82,36,515
|
|
18-44 વર્ષના લાભાર્થી
|
|
પ્રથમ ડોઝ
|
|
64,77,443
|
|
45થી 60 વર્ષની વચ્ચેના વયજૂથના
|
|
પ્રથમ ડોઝ
|
|
5,80,46,339
|
|
બીજો ડોઝ
|
|
93,51,036
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
5,48,16,767
|
|
બીજો ડોઝ
|
|
1,79,78,724
|
|
|
|
કુલ
|
|
18,58,09,302
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ શિક્ષક દિન પર શિક્ષક સમુદાયને પત્ર લખ્યો
પ્રધાનમંત્રી શ્રી નરેન્દ્ર મોદીએ શિક્ષક દિન પર શિક્ષક સમુદાયને શુભકામનાઓ આપીને ડૉ. એસ. રાધાકૃષ્ણનને શ્રદ્ધાંજલિ અર્પણ કરતા કહ્યું હતું કે, આપણા સમાજને શિક્ષક પ્રેરિત કરવાની સાથે માહિતગાર બનાવે છે અને શિક્ષિત કરે છે તેમજ આપણને પ્રબુદ્ધ બનાવે છે.
પ્રધાનમંત્રીએ લાખો શિક્ષકોને ઇમેલ કર્યા છે, જેમાં બાળકોનાં જીવનમાં શિક્ષકોની નોંધપાત્ર અસરનો ઉલ્લેખ કર્યો છે. સાથે-સાથે તેમણે કહ્યું હતું કે, વિદ્યાર્થીઓનાં મનમસ્તિષ્કમાં શિક્ષકો દ્વારા સ્થાપિત કરવામાં આવતાં નૈતિક મૂલ્યોની અસર આજીવન રહે છે.
પ્રધાનમંત્રીએ ભૂતપૂર્વ રાષ્ટ્રપતિ ડો. એ પી જે અબ્દુલ કલામને ટાંક્યાં હતાં, જેમણે જણાવ્યું હતું કે, ‘શિક્ષણ એક ઉમદા વ્યવસાય છે, જે કોઈ પણ વ્યક્તિનાં ચારિત્ર્ય, ક્ષમતા અને ભવિષ્યને વિશિષ્ટ સ્વરૂપ પ્રદાન કરે છે.’
શ્રી નરેન્દ્ર મોદીએ જણાવ્યું હતું કે, 21મી સદીને એ જ સમાન અભિનવ સ્વરૂપ પ્રદાન કરશે, જે શિક્ષણ, સંશોધન અને નવી પદ્ધતિઓને સર્વોચ્ચ મહત્ત્વ આપે છે. તેમણે કહ્યું હતું કે, ‘એ કહેવાની જરૂર નથી કે આ બાબતને ધ્યાનમાં રાખીને આપણાં શિક્ષકોની ભૂમિકા નિશ્ચિત રીતે અતિ મહત્ત્વપૂર્ણ છે.’
પ્રધાનમંત્રીએ શિક્ષકોને મોકલેલા પોતાનાં પત્રમાં લખ્યું છે, ‘મને વિશ્વાસ છે કે તમે ટેકનોલોજીમાં નવા ફેરફારો સાથે પોતાને અપડેટ રાખશો અને સાથે-સાથે ટેકનોલોજીમાં પરિવર્તનો સાથે વિદ્યાર્થીઓને માહિતગાર કરતાં રહેશો.’ તેમણે શિક્ષણ ક્ષેત્રમાં ઉલ્લેખનીય પરિવર્તન લાવવા માટે ભારત સરકાર દ્વારા થઈ રહેલાં પ્રયાસોનો પણ ઉલ્લેખ કર્યો હતો.
પ્રધાનમંત્રીએ જણાવ્યું હતું કે, તમારાં જેવા શિક્ષકોનાં મહાન પ્રયાસોને ધન્યવાદ, જેનાં પરિણામે મોટી સફળતાની સાથે વ્યયને બદલે સકારાત્મક પરિણામો મળ્યા અને શિક્ષણને બદલે શીખવા તરફ ધ્યાન કેન્દ્રિત થયું છે. અટલ ટિંકરિંગ પ્રયોગશાળાઓને કારણે કૌશલ્ય વિકાસ પર મહત્ત્વપૂર્ણ ભાર મૂકવામાં આવ્યો છે, દેશભરમાં ઘણી યુનિવર્સિટીઓ સ્થપાઈ રહી છે, જેથી યુવાનો ગુણવત્તાયુક્ત શિક્ષણ મેળવવાથી વંચિત ન રહે.
પ્રધાનમંત્રીએ 2 ઓક્ટોબરનાં રોજ મહાત્મા ગાંધીની 150મી જન્મજયંતિનાં પ્રસંગે કાર્યક્રમોની શરૂઆત કરવાની ચર્ચા કરતા શિક્ષક સમુદાયને વિદ્યાર્થીઓ વચ્ચે નવી પદ્ધતિ સાથે બાપૂનાં વિચારો અને આદર્શોને પ્રોત્સાહન આપવા પ્રેરિત કર્યા હતા. તેમણે સ્વચ્છ ભારત અભિયાનને મજબૂત કરવામાં શિક્ષક સમુદાયની ભૂમિકાની પ્રશંસા કરી હતી.
દેશ વર્ષ 2022માં આઝાદીનું 75મું વર્ષ પૂર્ણ કરશે. વર્ષ 2022 સુધી નવા ભારતનાં પોતાનાં વિઝન પર ભાર મૂકીને પ્રધાનમંત્રીએ શિક્ષક સમુદાયને આઝાદી માટે પોતાનાં પ્રાણોની આહૂતિ આપનાર શહીદોનાં સ્વપ્નો અને વિઝનને પૂર્ણ કરવાની દિશામાં આગામી ચાર વર્ષ સમર્પિત કરવાનો આગ્રહ કર્યો હતો.
પ્રધાનમંત્રીએ કહ્યું હતું કે, હું તમને લોકોને પસંદ હોય એવા કોઈ પણ મુદ્દા ઉઠાવવા, સ્થાનિક સમુદાયને એક કરવા અને તમારી આસપાસનાં લોકોનાં જીવનમાં સકારાત્મક પરિવર્તન લાવવાનાં પ્રયાસો કરવાનો આગ્રહ કરું છું, આ આપણાં સ્વતંત્રતા સેનાનીઓ માટે એક શ્રદ્ધાંજલિ હશે અને નવા ભારતનાં નિર્માણનો સંકલ્પ પણ હશે.
RP
(Visitor Counter : 73
પ્રધાનમંત્રીનું કાર્યાલય
પ્રધાનમંત્રીએ ગંગોત્રી ખાતે ભારતની 2,00,000મી 5G સાઇટ સક્રિય કરી અને ચાર ધામ ફાઇબર કનેક્ટિવિટી પ્રોજેક્ટના સમર્પણની પ્રશંસા કરી
પ્રધાનમંત્રી શ્રી નરેન્દ્ર મોદીએ ગંગોત્રી ખાતે ભારતની 2,00,000મી 5G સાઇટના સક્રિયકરણ અને ચાર ધામ ફાઇબર કનેક્ટિવિટી પ્રોજેક્ટના સમર્પણની પ્રશંસા કરી છે.
કેન્દ્રીય મંત્રી શ્રી અશ્વિની વૈષ્ણવના ટ્વીટના જવાબમાં પ્રધાનમંત્રીએ ટ્વીટ કર્યું:
"કનેક્ટિવિટી અને પર્યટન માટે સારા સમાચાર."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે જણાવ્યું કે, અયોધ્યા નગરીમાં રામમંદિરનું ભૂમિપૂજન ભારત માટે ઐતિહાસિક અને ગર્વનો દિવસ છે
પ્રધાનમંત્રી મોદીએ ભવ્યાતિભવ્ય રામમંદિરનું નિર્માણ કરવા ભૂમિપૂજન કર્યું છે અને શિલાન્યાસ કર્યો છે, જે ભારતની મહાન સંસ્કૃતિ અને સભ્યતાના ઇતિહાસમાં સોનેરી પ્રકરણ છે અને એક નવા યુગની શરૂઆત સમાન છે
"હું પ્રધાનમંત્રી નરેન્દ્ર મોદી અને શ્રીરામ જન્મભૂમિ તીર્થક્ષેત્રનો રામમંદિરનું ભૂમિપૂજન કરીને કરોડો લોકોની આસ્થાને જાળવવા બદલ આભાર માનું છું"
"રામમંદિરના નિર્માણ સાથે અયોધ્યાની પાવન ભૂમિની ખ્યાતિ એક વાર ફરી દુનિયાભરમાં ફેલાશે. ધર્મ અને વિકાસનો સુભગ સમન્વય થવાથી આ વિસ્તારમાં રોજગારીની અનેક તકોનું સર્જન થશે”
“પ્રભુ શ્રીરામનાં ભવ્ય મંદિરનું નિર્માણ પ્રધાનમંત્રી નરેન્દ્ર મોદીજીના મજબૂત અને નિર્ણાયક નેતૃત્વનું પ્રતિબિંબ છે”
“આ અવિસ્મરણીય દિવસ પર તમામ ભારતીયોને મારી ખૂબ-ખૂબ શુભેચ્છા. મોદી સરકાર ભારતીય સંસ્કૃતિ અને એના મૂલ્યોનું જતન કરવા હંમેશા કટિબદ્ધ રહેશે"
“સનાતન ધર્મના અમૂલ્ય સાંસ્કૃતિક વારસા માટે લડનાર તમામ લોકોને હું વંદન કરું છું”
કેન્દ્રીય ગૃહમંત્રી શ્રી અમિત શાહે જણાવ્યું છે કે, અયોધ્યામાં રામમંદિરનું ભૂમિ પૂજન ભારત માટે ઐતિહાસિક અને ગર્વની ક્ષણ છે. શ્રી અમિત શાહે શ્રેણીબદ્ધ ટ્વીટ કરીને જણાવ્યું હતું કે, પ્રધાનમંત્રી શ્રી નરેન્દ્ર મોદીજી દ્વારા પ્રભુ શ્રીરામની જન્મભૂમિ પર ભવ્યાતિભવ્ય રામમંદિરનું ભૂમિપૂજન અને શિલાન્યાસના સમારંભે ભારતીય સંસ્કૃતિ અને સભ્યતાના ઇતિહાસમાં સોનેરી પ્રકરણ લખ્યું છે અને આ રીતે એક નવા યુગની શરૂઆત થઈ છે.
અયોધ્યામાં રામમંદિરના નિર્માણને સદીઓથી દુનિયાભરમાં વસતા હિંદુઓ માટે આસ્થાનું પ્રતીક ગણાવીને શ્રી અમિત શાહે કહ્યું હતું કે, “હું પ્રધાનમંત્રી શ્રી નરેન્દ્ર મોદીજી અને શ્રી રામ જન્મભૂમિ તીર્થક્ષેત્રનો રામમંદિરના ભૂમિપૂજન બદલ અબજો લોકોની આસ્થાનું સન્માન કરવા બદલ આભાર માનું છું.”
કેન્દ્રીય ગૃહમંત્રીએ કહ્યું હતું કે, “પ્રભુ શ્રીરામના આદર્શો અને મૂલ્યો ભારતનું હાર્દ છે. તેમનું ચરિત્ર અને ફિલોસોફી ભારતીય સંસ્કૃતિનો પાયો છે. રામમંદિરનું નિર્માણ થવાની સાથે અયોધ્યાની પવિત્ર ભૂમિ એક વાર ફરી દુનિયાભરમાં એની ભવ્યતા મેળવશે. ધર્મ અને વિકાસનો સમન્વય થવાથી આ વિસ્તારમાં મોટી સંખ્યામાં રોજગારીની તકોનું સર્જન થશે.”
શ્રી અમિત શાહે કહ્યું હતું કે, “આ અવિસ્મરણીય દિવસ પર તમામ ભારતીયોને શુભેચ્છા. પ્રભુ શ્રીરામના ભવ્યાતિભવ્ય મંદિરનું નિર્માણ પ્રધાનમંત્રી શ્રી નરેન્દ્ર મોદીજીના મજબૂત અને નિર્ણાયક નેતૃત્વનું પ્રતિબિંબ છે. મોદી સરકાર ભારતીય સંસ્કૃતિ અને એના મૂલ્યોનું રક્ષણ કરવા અને જતન કરવા હંમેશા કટિબદ્ધ રહેશે.”
શ્રી અમિત શાહે એવું પણ કહ્યું હતું કે, “પ્રભુ શ્રીરામના મંદિરનું નિર્માણ સદીઓથી જાણીતા અને અજાણીતા લાખો-કરોડો રામભક્તોના અવિરત અને સતત સંઘર્ષ તથા ત્યાગ અને બલિદાનનું પરિણામ છે. આ દિવસે હું ઘણા વર્ષોથી સનાતન સંસ્કૃતિના અમૂલ્ય વારસા માટે લડતા લોકોને વંદન કરું છું. જય શ્રી રામ!”
SD/GP/BT
(Visitor Counter : 140
પ્રધાનમંત્રીનું કાર્યાલય
પ્રધાનમંત્રીએ ઉત્તરપૂર્વના વિકાસ પર થ્રેડ શેર કરી
પ્રધાનમંત્રી શ્રી નરેન્દ્ર મોદીએ આજે છેલ્લા 9 વર્ષમાં પૂર્વોત્તર ક્ષેત્રના વિકાસ પર એક થ્રેડ શેર કર્યો છે.
પ્રધાનમંત્રીએ ટ્વીટ કર્યું:
"ઉત્તરપૂર્વમાં થઈ રહેલા પરિવર્તન પર એક રસપ્રદ થ્રેડ, જે પ્રદેશને તેની સંપૂર્ણ ક્ષમતાનો અહેસાસ કરવામાં પણ મદદ કરી રહ્યો છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લીઓ વરાડકરને બીજી વખત તાઓઈસેચ તરીકે કાર્યભાર સંભાળવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ લીઓ વરાડકરને બીજી વખત તાઓઈસેચ તરીકે કાર્યભાર સંભાળવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
" @LeoVaradkarને બીજી વખત Taoiseach તરીકે કાર્યભાર સંભાળવા બદલ અભિનંદન. આપણા ઐતિહાસિક સંબંધો, બંધારણીય મૂલ્યો શેર કરવા અને આયર્લેન્ડ સાથે બહુપક્ષીય સહકારની ખૂબ જ કદર કરીએ. આપણી ગતિશીલ અર્થવ્યવસ્થાઓની સંપૂર્ણ સંભાવનાને સાકાર કરવા માટે સાથે મળીને કામ કરવા આતુર છીએ."
YP/GP/NP
(
પ્રધાનમંત્રીનું કાર્યાલય
પ્રધાનમંત્રી શ્રી મોદીએ વીડિયો કોન્ફરન્સ દ્વારા દેશના ટોચના ઓક્સિજન ઉત્પાદકો સાથે મંત્રણા કરી
પ્રધાનમંત્રી શ્રી નરેન્દ્ર મોદીએ સમગ્ર દેશના ટોચના ઓક્સિજન ઉત્પાદકો સાથે વીડિયો કોન્ફરન્સ મારફતે એક બેઠક યોજી હતી. પ્રધાનમંત્રી શ્રી મોદીએ જણાવ્યું હતું કે વર્તમાન સમય માત્ર પડકારોનો સામનો કરવા માટે જ નથી પરંતુ ટૂંકાગાળામાં જ તેનો ઉકેલ પૂરો પાડવાનો પણ સમય પાકી ગયો છે. પ્રધાનમંત્રી શ્રી મોદીએ એ વાત પર ભાર મૂક્યો હતો કે સરકાર અને ઓક્સિજનના ઉત્પાદકો વચ્ચે સારો સહકાર જાળવી રાખવાની જરૂર છે.
છેલ્લા કેટલાક સપ્તાહમાં તેમના ઉત્પાદનમાં વધારો કરવા બદલ પ્રધાનમંત્રીએ ઓક્સિજન ઉત્પાદકોની પ્રશંસા કરી હતી. પ્રવાહી ઓક્સિજનના ઉત્પાદનમાં વધારો કરવા માટે લેવાયેલા પગલાંને પણ તેમણે આવકાર્યો હતો. પ્રધાનમંત્રી શ્રી મોદીએ દેશમાં ઓદ્યોગિક ઓક્સિજનને મેડિકલ જરૂરિયાતમાં પરિવર્તિત કરવા બદલ પણ આ ઉદ્યોગોનો આભાર માન્યો હતો.
આ પરિસ્થિતિમાં હજી પણ સુધારો લાવવા માટે પ્રધાનમંત્રી શ્રી મોદીએ આગામી દિવસોમાં ઓક્સિજનની માગને પહોંચી વળવા માટે ઓક્સિજન ઉદ્યોગની સંપૂર્ણ ક્ષમતાનો ઉપયોગ કરવા અંગે ચર્ચા કરી હતી. પ્રધાનમંત્રી શ્રી મોદીએ એમ પણ અવલોકન કર્યું હતું કે ઓક્સિજન સિલિન્ડર ઉપલબ્ધ કરાવવાની સાથે સાથે ઓક્સિજનના પરિવહન માટેની લોજિસ્ટિક સવલતને પણ બહેતર બનાવવાની જરૂર છે. તેમણે ઉદ્યોગને અનુરોધ કર્યો હતો કે ઓક્સિજન પુરવઠાને પહોંચાડવા માટે ઉપયોગમાં લેવાતા ટેન્કરનો આ કાર્ય માટે ઉપયોગ કરવામાં આવે.
પ્રધાનમંત્રીએ જણાવ્યું હતું કે રાજ્ય સરકારની ઓક્સિજનની જરૂરિયાતને ધ્યાનમાં રાખીને સરકાર હાલમા રેલવે અને એર ફોર્સના અસરકારક ઉપયોગ પર પણ કામગીરી કરી રહી છે જેથી ટેન્કરો શક્ય તેટલી ઝડપથી ઉત્પાદન એકમ સુધી પહોંચી શકે.
પ્રધાનમંત્રીએ ટકોર કરી હતી કે ઓક્સિજન માટે સરકાર, રાજ્ય સરકાર, ઉદ્યોગ અને ટ્રાન્સપોર્ટર્સ અને તમામ હોસ્પિટલો આ તમામે સાથે મળીને કામગીરી બજાવવાની છે. આ તમામમાં જેટલો બહેતર સહયોગ હશે એટલી જ આસાનીથી આ પડકારનો સામનો કરી શકાશે.
ઓક્સિજન ઉત્પાદકોની પ્રશંસા કરતાં પ્રધાનમંત્રી શ્રી મોદીએ તેમને સરકાર તરફથી સંપૂર્ણ સહકારની ઓફર કરી હતી અને આશા વ્યક્ત કરી હતી કે આપણો દેશ આ કટોકટી સામે ઝડપથી સફળતા હાંસલ કરી શકશે.
શ્રી મુકેશ અંબાણી, ચેરમેન અને મેનેજિંગ ડિરેક્ટર રિલાયન્સ ઇન્ડસ્ટ્રી લિમિટેડ, શ્રીમતિ સોમા માંડલ , જેએસડબ્લ્યુના શ્રી સજ્જન જિંદાલ, ટાટા સ્ટીલના શ્રી નરેન્દ્રન, જેએસપીએલના શ્રી નવીન જિન્દાલ, એએમએલએસના શ્રી દિલીપ ઓમ્મેન, એલઆઇએનડીઈના શ્રી એમ. બેનરજી, આઇનોક્સના શ્રી સિદ્ધાર્થ જૈન, એર વોટર જમશેદપુરના એમડી શ્રી નોરિયો શિબુયા, નેશનલ ઓક્સિજન લિમિટેડના શ્રી રાજેશ કુમાર સરાફ અને ઓલ ઇન્ડિયા ઇન્ડસ્ટ્રીયલ ગેસ મેન્યુફેક્ચરર્સ એસોસિયેશનના પ્રમુખ શ્રી સાકેત ટીકુ આ બેઠકમાં ઉપસ્થિત રહ્યા હતા.
(
પ્રધાનમંત્રીનું કાર્યાલય
જલિયાવાલા બાગ હત્યાકાંડના શહીદોને પ્રધાનમંત્રીએ શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ જલિયાવાલા બાગ હત્યાકાંડના શહીદોને શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું, “આજે જલિયાવાલા બાગના ભયાનક હત્યાકાંડના 100 વર્ષ થઈ રહ્યા છે, ભારત એ ભયાનક દિવસે શહીદ થયેલા દરેક વીરોને શ્રદ્ધાંજલિ અર્પણ કરે છે. તેમની બહાદુરી અને બલિદાન ક્યારેય ભૂલી નહીં શકાય. તેમની સ્મૃતિ આપણને એવા ભારતનું નિર્માણ કરવા માટે વધુ મહેનત કરવાની પ્રેરણા આપે છે જેના પર તેઓ ગર્વ કરી શકે.”
RP
(Visitor Counter : 194
સંસ્કૃતિ મંત્રાલય
પ્રધાનમંત્રીને મળેલી ભેટો અને સ્મૃતિચિત્રોની ઈ-હરાજીની ત્રીજી આવૃત્તિ આજથી શરૂ થઈ
7 ઓક્ટોબર, 2021 સુધી ઈ-હરાજી ખુલ્લી રહેશે
ઈ-હરાજીમાંથી મળેલી રકમ નમામી ગંગે મિશનમાં જશે
મુખ્ય અંશો:
- ઇ-હરાજીના આ રાઉન્ડમાં લગભગ 1330 સ્મૃતિચિહનોની ઇ-હરાજી કરવામાં આવી રહી છે.
- વ્યક્તિઓ/સંસ્થાઓ વેબસાઈટ https://pmmementos.gov.in દ્વારા ઇ-હરાજીમાં ભાગ લઈ શકે છે
- હરાજીની મુખ્ય વિશેષતાઓ ટોક્યો 2020 પેરાલિમ્પિક ગેમ્સ અને ટોક્યો 2020 ઓલિમ્પિક ગેમ્સના વિજેતાઓ દ્વારા પ્રધાનમંત્રીને આપવામાં આવેલા સ્પોર્ટ્સ ગિયર અને સાધનો છે.
ભારતના પ્રધાનમંત્રી શ્રી નરેન્દ્ર મોદીને પ્રસ્તુત પ્રતિષ્ઠિત અને યાદગાર ભેટોની ઈ-હરાજીની ત્રીજી આવૃત્તિ 17 સપ્ટેમ્બરથી 7 ઓક્ટોબર 2021 સુધી વેબ પોર્ટલ https://pmmementos.gov.in દ્વારા યોજાઈ રહી છે. સ્મૃતિચિહ્નોમાં ટોક્યો 2020 પેરાલિમ્પિક ગેમ્સ અને ટોક્યો 2020 ઓલિમ્પિક ગેમ્સના વિજેતાઓ દ્વારા પ્રધાનમંત્રીને ભેટ કરાયેલા સ્પોર્ટ્સ ગિયર અને સાધનોનો સમાવેશ થાય છે. અન્ય રસપ્રદ કલાકૃતિઓમાં અયોધ્યા રામ મંદિર, ચારધામ, રુદ્રાક્ષ કન્વેન્શન સેન્ટરની નકલ, મોડેલો, શિલ્પો, ચિત્રો, અંગવસ્ત્રોનો સમાવેશ થાય છે.
ઈ-હરાજીના આ રાઉન્ડમાં લગભગ 1330 સ્મૃતિચિહનોની ઈ-હરાજી થઈ રહી છે. ટોક્યો 2020 પેરાલિમ્પિક ગેમ્સમાં સુવર્ણચંદ્રક વિજેતા શ્રી સુમિત અંતીલ દ્વારા ઉપયોગમાં લેવામાં આવેલો ભાલો ભાલા અને ટોક્યો 2020 ઓલિમ્પિક રમતોમાં શ્રી નીરજ ચોપરા દ્વારા ઉપયોગમાં લેવામાં આવેલો ભાલો એવી દરેક વસ્તુઓ છે જેનું આધાર મુલ્ય એક કરોડ રૂપિયા છે. સૌથી ઓછી કિંમતની વસ્તુ 200 રૂપિયામાં નાના કદના સુશોભન હાથી છે.
કેન્દ્રીય સંસ્કૃતિ મંત્રીએ એક ટ્વીટમાં હરાજી અંગે માહિતી આપી હતી.
કેટલીક અન્ય વસ્તુઓ જેવી કે લવલીના બોર્ગોહેન દ્વારા ઉપયોગમાં લેવાતા બોક્સિંગ ગ્લોવ્સ, જે વાદળી રંગના છે અને તળિયે સ્ટ્રેપ્ડ હેન્ડલ્સ છે, જે ખેલાડીઓએ પોતે જ હસ્તાક્ષર કર્યા છે, તે પણ હરાજી માટે મૂકવામાં આવી છે. પેરાલિમ્પિક્સમાં ગોલ્ડ મેડલિસ્ટ કૃષ્ણા નાગર દ્વારા હસ્તાક્ષર કરાયેલ બેડમિન્ટન રેકેટ પણ હરાજીમાં છે. ટોક્યો 2020 પેરાલિમ્પિક ગેમ્સની સિલ્વર મેડલ વિજેતા ભાવિના પટેલ દ્વારા ઓટોગ્રાફ કરાયેલ ટેબલ ટેનિસ રેકેટ પણ છે, જેનો ઉપયોગ ભાવિના પટેલ દ્વારા ટોક્યો 2020 પેરાલિમ્પિક ગેમ્સમાં થયો હતો.
વ્યક્તિઓ/સંસ્થાઓ 17 સપ્ટેમ્બર અને 7 ઓક્ટોબર, 2021ની વચ્ચે વેબસાઈટ https://pmmementos.gov.in દ્વારા ઈ –હરાજીમાં ભાગ લઈ શકે છે.
ગંગાના સંરક્ષણ અને કાયાકલ્પને ધ્યાનમાં રાખીને ઈ-હરાજીમાંથી મળેલી રકમ નમામી ગંગ મિશનમાં જશે. શ્રી નરેન્દ્ર મોદી ભારતના પ્રથમ પ્રધાનમંત્રી છે, જેમણે દેશની જીવાદોરી- ગંગા નદીને “નમામીગંગે” ના સંરક્ષણના ઉમદા હેતુ માટે મળેલી તમામ ભેટોની હરાજી કરવાનું નક્કી કર્યું છે. પ્રધાનમંત્રીએ ઘણી વખત ગંગાને દેશના સાંસ્કૃતિક ગૌરવ અને આસ્થાનું પ્રતીક ગણાવી છે, અને ઉત્તરાખંડના ગૌમુખ ખાતે નદીની ઉત્પત્તિના બિંદુથી જ્યાં સુધી તે પશ્ચિમ બંગાળમાં સમુદ્ર સાથે ભળી ગઈ છે, ત્યાં સુધી શક્તિશાળી નદીએ દેશની વસ્તીના અડધા લોકોના જીવનને સમૃદ્ધ બનાવ્યું છે.
SD/GP/BT
(Visitor Counter : 243
મંત્રીમંડળ
મંત્રીમંડળે 15 નવેમ્બરને જનજાતિ ગૌરવ દિવસ તરીકે જાહેર કરવાની મંજૂરી આપી
આ દિવસે ભગવાન બિરસા મુંડાની જન્મજયંતી છે
આદિવાસીના લોકોના કીર્તિપૂર્ણ ઇતિહાસ, સંસ્કૃતિ અને સિદ્ધિઓની ઉજવણી અને સંસ્મરણો માટે 15 નવેમ્બરથી 22 નવેમ્બર દરમિયાન એક અઠવાડિયા સુધી ઉજવણી ચાલશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળે 15 નવેમ્બરને જનજાતીય ગૌરવ દિવસ તરીકે જાહેર કરવાની મંજૂરી આપી છે. આ દિવસ બહાદુર આદિવાસી સ્વાતંત્ર્ય સેનાનીઓની સ્મૃતિને સમર્પિત છે. આવનારી પેઢીઓ દેશ માટે તેમણે આપેલા બલિદાન વિશે જાણી શકે તેવા હેતુથી જનજાતિ દિવસ જાહેર કરવાનો નિર્ણય લેવામાં આવ્યો છે. ભારતની સ્વાતંત્ર્યની લડાઇને સંથાલ, તામર, કોલ, ભીલ, ખાસી અને મિઝો જેવા આદિવાસી સમુદાયો દ્વારા અનેક ચળવળો દ્વારા મજબૂત બનાવવામાં આવી હતી. આદિવાસી સમુદાયો દ્વારા યોજવામાં આવેલી વિવિધ ક્રાંતિકારી ચળવળો અને સંઘર્ષો તેમની અપાર હિંમત તેમજ સર્વોચ્ચ બલિદાન દ્વારા અંકિત થયેલા છે. દેશના વિવિધ પ્રદેશોમાં શરૂ કરવામાં આવેલી બ્રિટિશ સંસ્થાનવાદી શાસન વિરુદ્ધ આદિવાસી ચળવળો દેશના સ્વતંત્રતાના સંગ્રામ સાથે જોડાયેલી છે અને સમગ્ર દેશમાં આ ચળવળોએ ભારતીયોને પ્રેરણા આપી છે. જોકે, સામાન્ય જનતા આ આદિવાસી નાયકો વિશે ખાસ માહિતગાર નથી. વર્ષ 2016ના સ્વતંત્રતા દિવસના રોજ આદરણીય પ્રધાનમંત્રીએ આપેલા સંબોધનને અનુરૂપ, ભારત સરકારે દેશભરમાં 10 આદિવાસી સ્વતંત્રતા સેનાની સંગ્રહાલયોના નિર્માણને મંજૂરી આપી છે.
જનજાતિ દિવસ જાહેર કરવાની તારીખ શ્રી બિરસા મુંડાની જન્મજયંતી છે. દેશભરના આદિવાસી સમુદાયો તેમને ભગવાન તરીકે પૂજે છે. બિરસા મુંડાએ બ્રિટિશ સંસ્થાનવાદી પ્રણાલીના શોષણકારી તંત્ર સામે દેશના સંગ્રામમાં બહાદુરીપૂર્વક લડત આપી હતી અને 'ઉલ્ગુલાન' નું આહ્વાન કરીને બ્રિટિશ અત્યાચાર સામે ચળવળનું નેતૃત્વ સંભાળ્યું હતું. આ જાહેરાત આદિવાસી સમુદાયોના કિર્તીપૂર્ણ ભવ્ય ઇતિહાસ અને સાંસ્કૃતિક વારસાને સ્વીકારે છે. દર વર્ષે આ દિવસે જનજાતિ ગૌરવ દિવસની ઉજવણી કરવામાં આવશે અને સાંસ્કૃતિક વારસાની જાળવણી બદલ આદિવાસીએ કરેલા પ્રયાસો અને બહાદુરી, આતિથ્ય તેમજ રાષ્ટ્રના ગૌરવના ભારતના મૂલ્યોને પ્રોત્સાહન આપવા માટે તેમણે કરેલા પ્રયાસોને બિરદાવવામાં આવશે. બિરસા મુંડાએ જ્યાં અંતિમ શ્વાસ લીધા હતા ત્યાં રાંચી ખાતે આદિજાતિ સ્વાતંત્ર્ય સેનાની સંગ્રહાલયનું પ્રધાનમંત્રીના હસ્તે ઉદ્ઘાટન કરવામાં આવશે.
આદિવાસી લોકો, સંસ્કૃતિ અને સિદ્ધિઓના 75 વર્ષના ગૌરવશાળી ઇતિહાસની ઉજવણી કરવા માટે તેમજ આદિવાસી સ્વાતંત્ર્ય સેનાઓની સ્મૃતિમાં ભારત સરકારે 15 નવેમ્બરથી 22 નવેમ્બર 2021 દરમિયાન એક અઠવાડિયા સુધી વિવિધ ઉજવણીઓનું આયોજન કર્યું છે.
આ ઉજવણીના ભાગરૂપે, રાજ્ય સરકારો સાથે મળીને આવી સંખ્યાબંધ પ્રવૃત્તિઓનું આયોજન કરવામાં આવ્યું છે તેમજ ભારતના સ્વતંત્રતાના સંગ્રામમાં આદિવાસીઓની સિદ્ધિઓ અને શિક્ષણ, આરોગ્ય, આજીવિકા, માળખાકીય સુવિધાઓ અને કૌશલ્ય વિકાસ ક્ષેત્રે ભારત સરકાર દ્વારા લેવામાં આવેલા વિવિધ કલ્યાણકારી પગલાંને દર્શાવવા માટે આ દરેક પ્રવૃત્તિઓ પાછળ એક વિશિષ્ટ થીમ નક્કી કરવામાં આવી છે. આ કાર્યક્રમો દરમિયાન અનન્ય આદિવાસી સાંસ્કૃતિક ધરોહરો, સ્વતંત્રતાના સંગ્રામમાં તેમણે આપેલા યોગદાન, તેમની પ્રથાઓ અને રીત-રિવાજો, તેમના અધિકારો, પરંપરાઓ, ભોજન, આરોગ્ય, શિક્ષણ તેમજ આજીવિકા સંબંધિત બાબતો પણ પ્રદર્શિત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઉપરાષ્ટ્રપતિ સચિવાલય
ઉપરાષ્ટ્રપતિએ ઓડિશા દિવસના અવસર પર ઓડિશાના લોકોને શુભેચ્છા પાઠવી
નવી દિલ્હી, 31-03-2017
ઉપરાષ્ટ્રપતિ શ્રી મો. હામિદ અંસારીએ ઓડિશા દિવસના શુભ અવસર પર ઓડિશાના લોકોને શુભેચ્છા પાઠવી છે. પોતાના સંદેશમાં તેમણે કહ્યું કે ઓડિશાની સમૃદ્ધિ સાંસ્કૃતિક વિરાસત છે અને આ આપણી મહેનતું લોકોની સાથે આર્થિક અને સામાજિક પ્રગતિના રસ્તા પર વધતી રહેશે.
ઉપરાષ્ટ્રપતિએ સંદેશમાં લખ્યું :
“એ જાણીને ઘણો આનંદ થાય છે કે ઓડિશા દિવસ 1 એપ્રિલ, 2017ના રોજ ઉજવાઈ રહ્યો છે. ઓડિશાની સમૃદ્ધ સાંસ્કૃતિક વિરાસત છે જે તેના સ્મારક, કળા, મૂર્તિઓ, સાહિત્ય, નૃત્ય અને સંગીતની વિવિધતામાં પ્રતિબિંબિત થાય છે. રાજ્યમાં પ્રાકૃતિક સંસાધન પણ ભરપૂર માત્રામાં છે. મને પૂર્ણ વિશ્વાસ છે કે આ રાજ્ય પોતાના મહેનતું લોકોની સાથે આર્થિક અને સામાજિક પ્રગતિના રાસ્તા પર આગળ વધતું રહેશે.
આ શુભ અવસર પર હું ઓડિશાની સરકાર અને રાજ્યના લોકોને શુભેચ્છા અને શુભકામના પાઠવું છું અને ઓડિશા દિવસની સફળતાની કામના કરું છું.”
AP/J.Khunt/GP
(Visitor Counter : 23
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ ઇઝરાયલના પ્રધાનમંત્રી સાથે ટેલીફોન પર વાતચીચ કરી
પ્રધાનમંત્રી શ્રી નરેન્દ્ર મોદીએ ઇઝરાયલના પ્રધાનમંત્રી શ્રી બેંજામિન નેતન્યાહૂ સાથે ટેલીફોન પર વાતચીત કરી હતી.
બંને નેતાઓએ દ્વિપક્ષીય સંબંધોમાં થયેલી ઉત્કૃષ્ટ પ્રગતીની સમીક્ષા કરી હતી. એમણે કોવિડ-19 મહામારીના સંદર્ભમાં વૈશ્વિક સ્થિતિ પર વિચારોનું આદાન-પ્રદાન કર્યું હતું.
SD/GP/RP
(Visitor Counter : 91
પ્રધાનમંત્રીનું કાર્યાલય
પ્રધાનમંત્રી શ્રીએ ભૂટાનના રાજા જિગ્મે ખેસર નામગ્યેલ વાંગચુક સાથે મુલાકાત કરી
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ભૂટાનના મહામહિમ રાજા જિગ્મે ખેસર નામગ્યેલ વાંગચુક સાથે મુલાકાત કરી હતી.
બંને મહાનુભાવોએ ગાઢ અને અનોખી ભારત-ભૂતાન મિત્રતાને વધુ મજબૂત કરવા વિવિધ વિચારોની ચર્ચા કરી હતી. શ્રી મોદીએ ભારત અને ભૂટાન વચ્ચેના સંબંધોને આકાર આપવા માટે ક્રમિક ડ્રુક ગ્યાલ્પોસ દ્વારા પ્રદાન કરવામાં આવેલ માર્ગદર્શક દ્રષ્ટિ માટે તેમની પ્રશંસા પણ કરી છે."
એક ટ્વીટમાં, પ્રધાનમંત્રી શ્રીએ કહ્યું;
"ભુટાનના મહામહિમ રાજા સાથે ઉષ્માભરી મુલાકાત કરી. ભારત-ભૂતાનની ગાઢ અને અનોખી મિત્રતાને વધુ મજબૂત કરવા માટે વિવિધ વિચારોની ચર્ચા કરી. અમારા સંબંધોને આકાર આપવા માટે ક્રમિક ડ્રુક ગ્યાલ્પોસ દ્વારા પ્રદાન કરવામાં આવેલ માર્ગદર્શક દ્રષ્ટિ માટે મારી પ્રશંસા વ્યક્ત કરી."
YP/gp/jd
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.21 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 5,93,963 ડોઝ આપવામાં આવ્યા
ભારતમાં સક્રિય કેસનું ભારણ 26,583 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 2,594 દર્દીઓ સાજા થયા, કુલ વધીને 4,40,68,557 દર્દીઓ સાજા થયા
છેલ્લા 24 કલાકમાં ભારતમાં 2,678 નવા કેસ નોંધાયા
દૈનિક પોઝિટિવીટી દર 1.13% પહોંચ્યો
સાપ્તાહિક પોઝિટિવીટી દર હાલમાં 1.07% છે
કુલ 89.81 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,37,952 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે આજે નવી દિલ્હીમાં નવા સંસદ ભવનના શિલાન્યાસને બિરદાવ્યો
નવા સંસદ ભવનનો શિલાન્યાસ એ આપણા ઇતિહાસનો એક સુવર્ણ દિવસ છે
હું આ ભવ્ય પ્રસંગે પ્રધાનમંત્રીને અભિનંદન આપું છું
સંસદ ભવન લોકશાહીમાં આપણી શ્રદ્ધાનું પ્રતીક છે, જે આપણને સ્વતંત્રતાના મૂલ્યો અને તેના માટેના સંઘર્ષની યાદ અપાવે છે અને રાષ્ટ્રની સેવા કરવા માટે પણ પ્રેરિત કરે છે
નવું સંસદ ભવન આત્મનિર્ભર ભારતનું પ્રતીક હશે, જે આપણા નાગરિકોની આશાઓ અને આકાંક્ષાઓ પૂર્ણ કરવા માટેનું સ્થાન બનશે
કેન્દ્રીય ગૃહમંત્રી શ્રી અમિત શાહે આજે નવી દિલ્હીમાં નવી સંસદ ભવનના શિલાન્યાસને બિરદાવ્યો છે. કેન્દ્રીય ગૃહમંત્રીએ એક ટ્વીટમાં જણાવ્યું હતું કે “નવા સંસદ ભવનનો શિલાન્યાસ આપણા ઇતિહાસનો એક સુવર્ણમય દિવસ છે. હું આ ભવ્ય પ્રસંગે પ્રધાનમંત્રીને અભિનંદન આપું છું. ”
"લોકશાહીમાં સંસદ ભવન આપણી શ્રદ્ધાનું પ્રતીક છે, જે આપણને સ્વતંત્રતાના મૂલ્ય અને તેના માટેના સંઘર્ષની યાદ અપાવે છે અને રાષ્ટ્રની સેવા કરવા પ્રેરણા આપે છે. નવું સંસદ ભવન આત્મનિર્ભર ભારતનું પ્રતીક હશે, જે આપણી આશાઓ અને આકાંક્ષાઓને પૂર્ણ કરવા માટેનું કેન્દ્ર બની જશે."
"મોદી સરકાર દેશના ગરીબ અને વંચિત વર્ગના સશક્તિકરણમાં સંપૂર્ણ રીતે સમર્પિત અને સંનિષ્ઠ છે અને આ નવું સંસદ ભવન આ સંકલ્પ પ્રત્યેની અમારી પ્રતિબદ્ધતાનું સાક્ષી બનશે.”
SD/GP/BT
(Visitor Counter : 115